Vrae oor Medupi se veiligheidMedupi Foto: Medupi Powerstation Project, Facebook Kommer bestaan oor die veiligheid van Medupi nadat besluit is om af te sien van internasionale voorskrifte vir veiligheidstoetsing. Chris Yelland berig vanoggend in Moneyweb dat ’n pyp, wat stoom in ’n toetsfase deur eenheid 6 se turbines moes blaas, dit weens foutiewe konstruksie, nie na behore kan doen nie. Die stoom moes ook die stelsel skoon blaas van vuiligheid wat deur die bouery veroorsaak is. Volgens Eskom sou dit ses maande duur om die foutiewe pyp te vervang, en daarom is besluit om die proses te staak. Volgens die berig kan vuiligheid in die turbines gesien word. Eskom ontken egter dat die kansellasie van die skoonmaakproses en veiligheidstoetsing enige veiligheidsrisiko’s inhou. Medupi se fase ses sou reeds ’n jaar gelede die eerste wees wat in bedryf gestel sou word. Dit is toe na 24 Desember 2014 verskuif – ‘n datum wat ook nie gehaal is nie. Die middel van Januarie word steeds as teikendatum gestel.